smcproject/ml-wiki-sentences huggingface dataset:
താടിക്കു തൊട്ടു താഴെനിന്ന് ഇടുപ്പെല്ലിനു മുകളിൽ വരെ നെടുകേ ഒറ്റ മുറിവുണ്ടാക്കിയാണ് ഇന്ത്യയിൽ സാധാരണയായി ഓട്ടോപ്സിക്കായി ശരീരം തുറക്കുന്നത് ('I' ആകൃതിയിൽ ശരീരം തുറക്കുന്ന രീതി).
പുക്കിൾ ഭാഗത്ത് ഈ മുറിവ് ഒരല്പം ഇടത്തേക്ക് മാറീയതിനുശേഷമാണ് താഴേക്ക് നീളുന്നത്.
മനുഷ്യശരീരത്തിലെ സുപ്രധാനഭാഗങ്ങളായ നെഞ്ച് (Thorax), വയർ (adbomen) എന്നീ രണ്ടു അറകളിലേയും  ആന്തരികാവയങ്ങളെ നേരില് കണ്ടു മനസ്സിലാക്കുവാനും പഠിക്കുവാനും ഈ രീതിയിലുള്ള മുറിക്കൽ ഏറെ സഹായകരമാണ്.
രക്തചംക്രമണത്തിന്റേയും, രക്തസമ്മർദ്ദത്തിന്റെയും  അടിസ്ഥാനമായ ഹൃദയമിടിപ്പ് മരിച്ച വ്യക്തിയിൽ ഇല്ലാത്തതിനാൽ,  മുറിവുകളിൽ നിന്ന് സാധാരണഗതിയിൽ രക്തസ്രാവം വളരെ കുറവായിരിക്കും.
Y ആകൃതിയിലുള്ള മുറീവിൽ നിന്ന്  നെഞ്ചിന്റെ വശങ്ങളിലേക്ക്   ത്വക്കും അതുമായി ബന്ധിച്ചിരിക്കുന്ന മാംസവും തുടർന്ന് പിളർത്തി മാറ്റുന്നു.
മുകളിലേക്ക് കഴുത്തിനു തൊട്ടുതഴെവരെയും ഇതേരീതിയിൽ മാംസവും ത്വക്കും മാറ്റുന്നു.
നെഞ്ചിന്റെ ഇരുവശങ്ങളിലുമുള്ള വാരിയെല്ലുകൾ പ്രത്യേക ടൂളുകൾ ഉപയോഗിച്ച് മുറിച്ചതിനുശേഷം, നെഞ്ചിൻകൂടിന്റെ മുൻഭാഗം ഒരുമിച്ച് ഒരു പാളിയായി എടുത്തുമാറ്റുന്നു.
ഇതോടെ ശ്വാസകോശങ്ങളും ഹൃദയവും കാണാറാകുന്നു.
പോസ്റ്റ്മോർട്ടത്തിനുശേഷം നെഞ്ചിൻകൂട് ശരീരത്തിൽ പുനഃസ്ഥാപിക്കുന്നതിനുവേണ്ടീയാണ് ഇങ്ങനെ ഒരു പ്ലേറ്റായി എടുത്തുമാറ്റുന്നത്.
ശരീരം ഇപ്രകാരം തുറന്നുകഴിയുമ്പോൾ ആന്തരാവയങ്ങൾ പൂർണ്ണമായും കാണാറാകും.
തുടർന്ന് ആന്തരാവയവ പരിശോധന ആരംഭിക്കുന്നു.
ആന്തരാവയവങ്ങളുടെ പരിശോധന നടത്തുന്നതിനു വിവിധ അംഗീകൃതരീതികൾ ഉപയോഗിക്കുന്നുണ്ട്.
ഒന്നുകിൽ ആന്തരാവയവങ്ങൾ എല്ലാം കൂടീ ഒരുമിച്ച് ശരീരത്തിൽ നിന്നു വേർപെടുത്തിയതിനുശേഷം, അവയെ വെവ്വേറെയായി പരിശോധിക്കുന്നു.
അല്ലെങ്കിൽ ഈ അവയവയങ്ങൾ പതോളജിസ്റ്റ് നിശ്ചയിക്കുന്ന ഒരു ക്രമത്തിൽ വേർപെടുത്തി പരിശോധിക്കുന്നു.
രണ്ടായാലും, പോസ്റ്റ്മോർട്ടം നടത്തുന്ന കേസിന്റെ സ്വഭാവമനുസരിച്ചാണ് ഈ രീതികൾ തീരുമാനിക്കപ്പെടുക.
ആന്തരാവയങ്ങളെ ഒരുമിച്ച്  ശരീരത്തിൽ നിന്നു വേർപെടുത്തുന്ന രീതിയെ എൻ മാസെ ടെക്ക്നിക്ക് ഓഫ് ലെട്യൂൾ (en masse technique of letulle) എന്നും, രണ്ടാമതു പറഞ്ഞരീതിയെ എൻ ബ്ലോക്ക് മെത്തേഡ് ഓഫ് ഘോൺ (en bloc method of Ghon) എന്നും വിളിക്കുന്നു.
ഓരോ ആന്തരാവയവത്തിന്റെയും വലിപ്പം, ഭാരം എന്നിവ പരിശോധിക്കുകയും റീപ്പോർട്ടിൽ രേഖപ്പെടൂത്തുകയും ചെയ്യും.
ആന്തരാവയവങ്ങൾ ഒരുമിച്ചു വേർപെടുത്തുന്ന രീതിയിൽ, തൊണ്ടയിൽ നിന്നാരംഭിച്ച് ശ്വസനനാളിയുടെ തുടക്കം മുതൽ, വൻകുടലിന്റെ അവസാനഭാഗം വരെ ഒരുമിച്ച് ഒരു പിണ്ഡമായി ശ്രദ്ധാപൂർവം മുറീച്ചു മാറ്റിയെടുത്തിട്ട്, ഭാഗങ്ങൾ പരിശോധിക്കുന്നു.
ആന്തരാവയങ്ങളുടെ പരിശോധനയുടെ ഏകദേശരൂപം ഇനി പറയും വിധമാണ്.
ഹൃദയം സ്ഥിതിചെയ്യുന്ന പെരികാർഡിയൽ സാക് തുറന്ന് ഹൃദയത്തിന്റെ അവസ്ഥ വീക്ഷിക്കുന്നു.
പൾമണറി ധമിനികളിൽ നിന്നോ ഹൃദയ അറകളിൽ നിന്നോ രക്തസാമ്പിളുകൾ ശേഖരിച്ചേക്കാം.
വിഷാംശപരിശോധനയ്ക്കുവേണ്ടീയാണിതു  ചെയ്യുന്നത്.
പൾമണറീ ധമനി മുറീച്ച് അവിടെ ഏതെങ്കിലും തരത്തിലുള്ള ബ്ലോക്ക്  ഉണ്ടോ എന്നു പരിശോധിക്കുന്നു.
അതിനുശേഷം ഹൃദയം ശരീരവുമായി ബന്ധിച്ചിരിക്കുന്ന  ഞരമ്പുകളിൽ നിന്നും പേശികളിൽ നിന്നും വേർപെടൂത്തുന്നു.
ബ്രോങ്കസ്,  ആർട്ടറി, വെയിൻ എന്നിവ മുറിച്ചു മാറ്റി ഇടതു ശ്വാസകോശവും, തുടർന്നു വലതു ശ്വാസകോശവും വേർപെടൂത്തുന്നു.
ശ്വാസകോശത്തെ ബാധിക്കുന്ന അസുഖങ്ങൾ, ശ്വാസകോശത്തിൽ കടന്നുകൂടാൻ സാധ്യതയുള്ള മറ്റു വസ്തുക്കൾ തുടങ്ങിയവ ഈ അവസരത്തിൽ പ്രത്യേകം പരിശോധിക്കുന്നു.
അടുത്തതായി ദഹനവ്യവസ്ഥയിലെ അവയവങ്ങളാണ് പരിശോധനയ്ക്ക്  വിധേയമാക്കുന്നത്.
ആമാശയത്തിലെ ഭക്ഷണാവശിഷ്ടങ്ങൾ പരിശോധിക്കുന്നതിൽ നിന്നും മരണം നടന്നിട്ട് ഏകദേശം എത്രസമയമായി എന്ന് അനുമാനിക്കാനാവും.
തുടർന്ന് കരൾ, പാൻക്രിയാസ്, കുടലുകൾ മുതലായവ പരിശോധിക്കുന്നു.
അവ എടുത്തുമാറ്റിയ ശേഷം വൃക്കകളും യൂറീനറി സിസ്റ്റവും പരിശോധനകൾക്ക് വിധേയമാക്കുന്നു.
അടുത്തതായി പരിശോധിക്കുന്നത് തലച്ചോറാണ്.
ബോഡി ബ്ലോക്ക് ഉപയോഗിച്ച് തല ഉയർത്തിവയ്ക്കുന്നു.
അതിനുശേഷം തലയുടെ പുറകിൽ ഇരുചെവികളുടെയും നേരെ പുറകിൽ നിന്ന് ആരംഭിക്കുന്നവിധത്തിൽ ഒരു മുറിവ് തലയുടെ കുറുകേ ഉണ്ടാക്കുന്നു.
ഈ മുറിവിൽ നിന്ന് ആരംഭിച്ച്, തലയോട്ടിയെ പൊതിഞ്ഞിരിക്കുന്ന ചർമ്മം, മുടീയുൾപ്പടെ രണ്ടൂ പാളികളായി വിഭജിച്ച്, ഒരു പാളി നെറ്റിയുടെ ഭാഗത്തേക്കും മറൂപാളി കഴുത്തിനു മുകളിലേക്കും വരത്തക്കവിധത്തിൽ വേർപെടുത്തുന്നു.
അതിനുശേഷം, സ്ട്രൈക്കർ വാൾ (Stryker saw) എന്നപേരായ ഒരു ടൂൾ ഉപയോഗിച്ച്, തലയോട്ടീയുടെ മധ്യഭാഗത്തുനിന്നാരംഭിച്ച് പിന്നിലേക്ക് പോകുന്നധത്തിൽ ഒരു തൊപ്പിയുടെ ആകൃതിയിൽ തലയോട്ടി  മുറീച്ചുമാറ്റുന്നു.
പോസ്റ്റ് മോർട്ടത്തിനുശേഷം ഈ "തൊപ്പി" തിരികെ വച്ച് വീണ്ടൂം ചർമ്മം തുന്നിച്ചേർക്കുന്നതിനായാണ് ഇങ്ങനെ ചെയ്യുന്നത്.
തലയോട് തുറന്ന് തലച്ചോർ പരിശോധിക്കുന്നു മെനിഞ്ചൈറ്റിസ് രോഗലക്ഷണങ്ങൾ ഈ തലച്ചോറിൽ കാണാം .
തലച്ചോറ് നിലവിലുള്ള അവസ്ഥയിൽ പരിശോധിക്കുന്നു.
രോഗാവസ്ഥകൾ, രക്തസ്രാവം, പരിക്കുകൾ മുതലായവ ഈ അവസരത്തിലാണ് നോക്കുന്നത്.
അതിനുശേഷം തലച്ചോറിനെ പൂർണ്ണമായും മുറിച്ചു മാറ്റി പുറത്തെടുത്ത് പരിശോധിക്കുന്നു.
കൈകാലുകൾ, മുഖം എന്നിവ സാധാരണഗതിയിൽ ഒരു പോസ്റ്റ്മോർട്ടത്തിലും തുറന്നു പരിശോധിക്കാറീല്ല.
ശരീരത്തിനു പുറത്തേക്ക് മാറ്റിയ അവയവങ്ങൾ പരിശോധനയ്ക്കു ശേഷം ആവശ്യാനുസരണം സാമ്പിൾ ചെയ്യും.
അതിനുശേഷം  മൃതദേഹം വീണ്ടും പഴയതുപോലെ തുന്നിച്ചേർക്കുന്നു.
നവജാതശിശുക്കളുടെ ഓട്ടോപ്സി
മരണകാരണം കണ്ടുപിടിക്കുക എന്നതു കൂടാതെ മറ്റു ചില പ്രധാന കാര്യങ്ങളും നവജാതശിശുക്കളുടെ ഓട്ടോപ്സിയിൽ കണ്ടുപിടിക്കേണ്ടിവരും.
ഫോറൻസിക് സർജൻ ഇത്തരം ഓട്ടോപ്സികളിൽ ഉത്തരം കണ്ടുപിടിക്കേണ്ട ചില ചോദ്യങ്ങൾ ഇവയാണ്.
ശിശുവിന് മാതാവിൽ നിന്ന് വേറിട്ട് ജീവിക്കാനുള്ള വളർച്ചയെത്തിയോ ഇല്ലയോ?
28 ആഴ്ച്ച ഗർഭകാലം കഴിഞ്ഞ ശിശുക്കൾക്ക് മാതാവിൽ നിന്ന് വേറിട്ട് ജീവിക്കാനുള്ള വളർച്ചയെത്തിയിട്ടുണ്ടാവും (വയബിലിറ്റി).
നെറുക മുതൽ ഉപ്പൂറ്റി വരെയുള്ള നീളം, ശരീരഭാരം, ശരീരത്തിലെ ചില തരുണാസ്ഥികൾ അസ്ഥിയായി മാറുന്ന പ്രക്രീയ തുടങ്ങിയിട്ടുണ്ടോ എന്നതൊക്കെ പരിശോധിച്ചാണ് ഈ ചോദ്യത്തിനുത്തരം കണ്ടെത്തുക.
ശിശുവിന്റെ മരണം ഗർഭപാത്രത്തിൽ വച്ചുതന്നെയാണോ നടന്നത്?
ഗർഭപാത്രത്തിൽ വച്ചുതന്നെ മരണം സംഭവിച്ച് പിന്നീട് പ്രസവിക്കുന്ന ശിശുക്കളെ ഡെഡ് ബോൺ (Dead born) എന്നാണ് വിളിക്കുക.
അണുക്കളില്ലാത്ത ഗർഭപാത്രത്തിനുള്ളിൽ വച്ച് ചീയലിനു പകരം നടക്കുന്ന പ്രക്രീയയും ശരീരപേശികളിൽ ചിലപ്പോൾ കാണുന്ന ദൃഡതയും മറ്റുമാണ് ഈ ചോദ്യത്തിനുത്തരം കണ്ടെത്താൻ സഹായിക്കുന്ന കാര്യങ്ങൾ.
ഗർഭപാത്രത്തിനുള്ളിൽ വച്ച് ജീവനുണ്ടായിരുന്നുവെങ്കിലും പ്രസവസമയത്ത് ശിശുവിന്റെ മരണം സംഭവിക്കാം.
അതാണോ ഇവിടെ സംഭവിച്ചത്?
ഡെഡ് ബോൺ ശിശുവിന്റെയും ജീവനോടെ ജനിച്ചശിശുവിന്റെയും ലക്ഷണങ്ങൾ കാണിക്കാത്ത സന്ദർഭങ്ങളിൽ ഈ കണ്ടെത്തലിലാണെത്തിച്ചേരുന്നത്.
ശിശു ജീവനോടെ ജനിച്ചതിന്റെ ലക്ഷണങ്ങളുണ്ടോ?
ആദ്യത്തെ കരച്ചിലിലൂടെ ശ്വാസകോശങ്ങളിൽ വായു നിറയ്ക്കുന്നതിന്റെ ലക്ഷണങ്ങൾ നേരിട്ടുള്ള പരിശോധനകളിലൂടെയും ലാബ് പരിശോധനകളിലൂടെയും കണ്ടെത്താൻ സാധിക്കും.
പാലൂട്ടപ്പെട്ടതിന്റെ ലക്ഷണം, മദ്ധ്യകർണ്ണത്തിലെ മാറ്റങ്ങൾ, നെഞ്ചിന്റെയും ഡയഫ്രം എന്ന പേശിയുടെയും മാറ്റങ്ങൾ എന്നിവയൊക്കെ ഈ ചോദ്യത്തിനുത്തരം കണ്ടെത്താൻ സഹായകമാണ്.
ജീവനോടെയാണ് ജനനമെങ്കിൽ കുട്ടി എത്ര നേരം ജീവിച്ചിരുന്നു?
ശിശുവിന്റെ രക്തചംക്രമണവ്യൂഹത്തിലും, രക്തത്തിലും, പൊക്കിൾക്കൊടിയിലും മറ്റുമുണ്ടാകുന്ന മാറ്റങ്ങൾ വിശകലനം ചെയ്ത് ഈ ചോദ്യത്തിനുത്തരം കണ്ടുപിടിക്കാൻ സാധിക്കും.
ശരീരത്തിന്റെ പുനരേകീകരണം
പോസ്റ്റ്മോർട്ടം നടത്തപ്പെട്ട ശരീരത്തെ തുന്നിച്ചേർത്ത്, മുറിവുകൾ കാണാത്തവിധത്തിലാക്കി, പൊതുദർശനത്തിനും സംസ്കാരത്തിനും ഉതകുംവിധമാക്കുന്ന പ്രക്രിയയയാണിത്.
ഉദരം, നെഞ്ച് എന്നീ അറകൾക്കുള്ളിൽ കോട്ടൺ പഞ്ഞികൊണ്ടൂള്ള ഒരു ലൈനിംഗ് കൊടൂക്കുന്നു.
അതിനുശേഷം മുറിച്ചു മാറ്റിയ അവയവങ്ങൾ ഒരു പ്ലാസ്റ്റിക് ബാഗിൽ നിക്ഷേപിച്ച് തിരികെ ഈ അറകളിലാക്കി  ഉദരം തുന്നിക്കെട്ടുന്നു.
നെഞ്ചിൻകൂട് (chest plate) തിരികെ വച്ച്, അതിനു മുകളിലേക്ക് പോസ്റ്റ് മോർട്ടത്തിന്റെ തുടക്കത്തിൽ വശങ്ങളിലേക്ക് നീക്കി വച്ച പേശിയും ചർമ്മവും തിരികെയാക്കി തുന്നിക്കെട്ടുന്നു.
അവസാനമായി  ഇളക്കി മാറ്റിയ തലയോട്ടിയുടെ ഭാഗം യഥാസ്ഥാനത്തെക്ക് വച്ച്, ഇരുവശത്തേക്കും നീക്കിയിരുന്ന ശിരോചർമ്മവും തുന്നിക്കെട്ടുന്നു.
ഇതിനുശേഷം ശരീരം സംസ്കാരത്തിനായി തിരിച്ചു നൽകുന്നു.
അവലംബം പുറത്തേക്കുള്ള കണ്ണികൾ Autopsies എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
http://www.pathguy.com/autopsy.htm Archived 2008-12-19 at the Wayback Machine http://www.youtube.com/watch?v=QJ0_HFWECxE ഇതുകൂടി കാണുക വാചിക പോസ്റ്റ്മോർട്ടം
ജർമ്മൻ കുരിശുയുദ്ധം-1096 മെറ്റ്സിൽ നടന്ന ജൂത കൂട്ടക്കൊല-ഒരു ചിത്രീകരണം
ജനകീയ കുരിശുയുദ്ധത്തിന്റെ ഭാഗമായി നടന്ന ജൂതകൂട്ടക്കൊലയുടെ പരമ്പരയായിരുന്നു 1096-ലെ ജർമ്മൻ കുരിശുയുദ്ധം എന്നറിയപ്പെടുന്ന റൈൻലാൻഡ് കൂട്ടക്കൊല .
ഹോളോകോസ്റ്റിൽ  അവസാനിച്ച ജൂതവിരുദ്ധപ്രവർത്തനങ്ങളുടെ നാന്ദിയായി ഈ സംഭവം വിലയിരുത്തപ്പെടുന്നു .
ജർമ്മനി, ഫ്രാൻസ് എന്നിവിടങ്ങളിൽ നിന്നുള്ള ക്രിസ്ത്യാനികളുടെ ആൾക്കൂട്ടമാണ് ഈ ആക്രമണങ്ങൾക്ക് പിന്നിലുണ്ടായിരുന്നത്.
കുരിശുയുദ്ധങ്ങളൊന്നും യഹൂദന്മാരെ നേരിട്ട് ഉന്നം വച്ചിട്ടില്ലെങ്കിലും, വിശുദ്ധയുദ്ധത്തിനായുള്ള ആവേശം പലപ്പോഴും സഭാധികാരികളുടെയും നാട്ടധികാരികളുടെയും എതിർപ്പ് മറികടന്നു യൂറോപ്പിൽ ജൂതവിരുദ്ധ അക്രമത്തിൻ്റെ പൊട്ടിത്തെറിയായി മാറിയിരുന്നു.
1095-96-ൽ പോപ്പ് അർബൻ രണ്ടാമൻ്റെയും 1146-47-ൽ ക്ലെയർവോക്സിലെ ബെർണാർഡിൻ്റെയും കുരിശുയുദ്ധകാലത്ത് ക്രിസ്ത്യൻ വിശ്വാസത്തിൻ്റെ ശത്രുക്കൾക്കെതിരായ അക്രമവും കുരിശുമരണ കഥയിലുമൊക്കെ ഊന്നൽ നൽകിയുള്ള പ്രസംഗങ്ങൾ യഹൂദരോടുള്ള വിരോധമായി മാറുന്നതിന് ചെറിയ തെറ്റിദ്ധാരണങ്ങളേ വേണ്ടുള്ളായിരുന്നു.
പത്രോസ് സന്യാസി , കൗണ്ട് എമിക്കോ തുടങ്ങിയ പ്രമുഖ കുരിശുയുദ്ധ നേതാക്കളെല്ലാം ഈ കൂട്ടക്കൊലയിൽ പങ്കെടുത്തിരുന്നു .
സ്പിയർ, വോംസ്, മയിൻസ് എന്നീ പ്രദേശങ്ങളിലെ ജൂതസമൂഹങ്ങൾ അപ്പാടെ നശിപ്പിക്കപ്പെട്ടതിനെ ഡിസ്ട്രക്ഷൻ ഓഫ് ഷം എന്ന പേരിൽ വിളിക്കപ്പെട്ടു .
ഈ അക്രമങ്ങളെ പല ചരിത്രകാരന്മാരും കലാപങ്ങൾ (pogroms) എന്ന രൂപത്തിലാണ് വിലയിരുത്തുന്നത് .
അവലംബം ഗ്രന്ഥസൂചിക പ്രാഥമിക ഉറവിടങ്ങൾ കയ്യെഴുത്തുപ്രതികൾ Albert of Aix , Historia Hierosolymitana Mainz Anonymous Solomon bar Simson Chronicle Eliezer bar Nathan Chronicle പ്രാഥമിക സ്രോതസുകൾ ദ്വിതീയ സ്രോതസുകൾ (Hebrew) {{ cite book }} :  CS1 maint: location missing publisher ( link ) ജേണൽ ലേഖനങ്ങൾ (Hebrew) (German) (German)
ഐസ് ക്ലൈംബിംഗ് ഇംഗ്ലീഷ് വിലാസം https://ml.wikipedia.org/wiki/Ice_climbing Part of a series on Climbing Ice climbing Background Golden age of alpinism History of rock climbing Types Aid Big wall Bouldering Buildering Competition Crack Deep water solo Face Free Free solo Ice Indoor Lead Mixed Mountain Rock Rope Roped solo Slab Solo Speed Sport Top rope Trad Tree Lists Climbers Equipment Knots Terminology Terms Abseiling Belaying Grades Gear Belay device Dynamic rope Harness Protection Shoes Climbing companies Black Diamond CAMP Five Ten Grivel La Sportiva Metolius Climbing The North Face Patagonia Petzl Rab Wild Country Walltopia ക സ തി ice climbing
കുത്തനെയുള്ള ഐസ് പാളികളിൽ മുകളിലേക്ക് കയറുന്ന പ്രവർത്തിയാണ് ഐസ് ക്ലൈംബിംഗ്.
സാധാരണയായി ഐസ് ക്ലൈംബിംഗ് എന്ന് പറയുന്നത് സുരക്ഷാ ഉപകരണങ്ങൾ ഉപയോഗിച്ചു ഐസ്ഫാളുകളിലും തണുത്തു ഉറച്ച വെള്ളച്ചാട്ടത്തിലും മറ്റും കയറുന്നതിനെയാണ്.
ക്ലൈംബിംഗിനു വേണ്ടി ഐസിനെ രണ്ട് മണ്ഡലങ്ങളാക്കാം, ആൽപ്പൈൻ ഐസ്, വാട്ടർ ഐസ്.
ഐസ് ക്ലൈംബിംഗും റോക്ക് ക്ലൈംബിംഗും ചേരുന്നതിനെ മിക്സഡ്‌ ക്ലൈംബിംഗ് എന്ന് വിളിക്കുന്നു.
ഐസിൻറെ രൂപവും സ്വഭാവവും അനുസരിച്ചാണ് കയറ്റക്കാരൻ അനുയോജ്യമായ ഉപകരണം തിരഞ്ഞെടുക്കുന്നത്.
റോപ്പ് സ്റ്റാർട്ട്‌സ്, ടൈയിംഗ് ഇൻ, ബിലേയിംഗ്, ലീഡിംഗ്, അബ്സീലിംഗ്, ലോവറിംഗ് എന്നീ രീതികളാണ് ഉള്ളത്.
ചലനശേഷി പ്രതിദിനം 1 സെന്റിമീറ്റർ മുതൽ 1 മീറ്റർ വരെയും.
ഭൂമിയിലെ ശുദ്ധജലത്തിൻറെ ഏറ്റവും വലിയ സ്രോതസ്സുകളാണ് ഹിമാനികൾ.
ഹിമാനിയിൽപ്പെട്ട ഭാഗങ്ങൾ അടർന്നാണ് ഐസ്‌ബർഗുകൾ ഉണ്ടാവുന്നത്.
ഒട്ടേറെ ഹിമാനികളാൽ പ്രശസ്തമാണ് അമേരിക്കയിലെ അലാസ്ക സ്റ്റേറ്റ്.
ഏറ്റവും വലിയ ഹിമാനി അന്റാർട്ടിക്കിലാണ്‌.
ലാംബർട്ട് ഹിമാനി എന്നാണിതിൻറെ പേര്‌.
ഏറ്റവും വേഗം കൂടിയ ഹിമാനികള്ളിൽ ഒന്ന് ഗ്രീൻലൻഡിലാണ്‌.
വേനൽക്കാലത്ത് ഹിമാനികൾ കൂടുതലായി ഉരുകുമ്പോഴാണ്‌ ഈ നദികളിൽ വെള്ളപ്പൊക്കം ഉണ്ടാവുന്നത്.
സമതലപ്രദേശത്തിലൂടെ ഒഴുകുന്ന നദി, കുന്നിൻപ്രദേശങ്ങളുടെ ചെങ്കുത്തായ ഭാഗങ്ങളിലെത്തുമ്പോൾ കുത്തനെ താഴോട്ട് പതിക്കുന്നു.
നദീജലത്തിൻറെ ഈ ഒഴുക്കിനെയാണ് വെള്ളച്ചാട്ടം അഥവാ ജലപാതം എന്ന് പറയുന്നത്.
ഇന്ത്യയിലെ ഏറ്റവും ഉയരം കൂടിയ വെള്ളച്ചാട്ടമാണ് ജോഗ്.
സുരക്ഷാ ഐസ്
ഐസ് ക്ലൈംബിംഗിനു ഇന്ന് ഏറ്റവും കൂടുതൽ ഉപയോഗിക്കുന്ന സുരക്ഷാ ഉപകരണം ഐസ് സ്ക്രൂ ആണ്.
മുന്നിൽ മൂർച്ചയുള്ള പല്ലുകളുള്ള ഹോളോ ട്യൂബുകളാണ്‌ ഐസ് സ്ക്രൂകൾ.
ഇവ ഐസുകളിൽ സ്ക്രൂ ചെയ്‌താൽ സോളിഡ് ഐസിൽ ശക്തമായ സുരക്ഷ നൽകുന്നു.
അതേസമയം, ഐസിൻറെ വ്യത്യസ്ത സ്വഭാവം കാരണം ഐസ് സ്ക്രൂവിൻറെ ശക്തി വ്യത്യസ്തമായിരിക്കും.
ഒരു ഐസ് ബോല്ലാർഡിൽ ഐസ് ചെത്തി ടിയർഡ്രോപ്പ് രൂപത്തിലുള്ള ബോല്ലാർഡ് ഉണ്ടാക്കും.
അതിനു ചുറ്റും ഒരു സ്ലിംഗ് സ്ഥാപിക്കും, ഒരു കയർ ആ സ്ലിംഗിലൂടെ കടത്തിവിടും, അത് വീണ്ടും ഉപയോഗിക്കുന്നതല്ല.
കനേഡിയൻ റോക്കികൾ വാട്ടർഫാൾ റേറ്റിംഗ് സിസ്റ്റം ഉപയോഗിക്കുന്നു.
ഡബ്യൂഐ2, ഡബ്യൂഐ3, ഡബ്യൂഐ4, ഡബ്യൂഐ4+, ഡബ്യൂഐ5, ഡബ്യൂഐ5+, ഡബ്യൂഐ6, ഡബ്യൂഐ6+, ഡബ്യൂഐ7 എന്നീ ഗ്രേഡുകളാണ്‌ ഉള്ളത്.
ശാരാവതി നദിയിൽ നിന്ന് ഉത്ഭവിച്ചുണ്ടാവുന്ന ഇന്ത്യയിലെ ഏറ്റവും വലിയ വെള്ളച്ചാട്ടമാണ്‌ ജോഗ് വെള്ളച്ചാട്ടം.
253 മീറ്റർ (829 അടി) ഉയരത്തിൽ നിന്ന് പതിക്കുന്ന ഈ വെള്ളച്ചാട്ടം കർണാടകത്തിലെ ഷിമോഗ ജില്ലയിലാണ്‌ സ്ഥിതിചെയ്യുന്നത്.
ഇത് ഗെരുസോപ്പ് ഫാൾസ്, ഗെർസോപ്പ ഫാൾസ്, ജോഗാഡ ഫാൾസ്, ജോഗാഡ ഗുണ്ടി എന്നീ പേരുകളിലും അറിയപ്പെടുന്നു.
1200 മെഗാവാട്ട് വൈദ്യുതി ഉത്പാദിപ്പിക്കുന്ന 1949-ൽ സ്ഥാപിച്ച ഈ ജലവൈദ്യുതി നിലയം ഇന്ത്യയിലെ തന്നെ ഏറ്റവും വലിയ വൈദ്യുത നിലയങ്ങളിലൊന്നാണ്‌.
മഹാത്മാഗാന്ധി ജലവൈദ്യുത നിലയം എന്നാണ്‌ ഇതിൻറെ ഇപ്പോഴത്തെ പേര്‌.
മൺസൂൺ ആരംഭികുന്നതിന് മുമ്പുള്ള സമയം ലിങ്കന്മക്കി ഡാമിൽ വെള്ളം തീരെ കുറയുന്നതിൻറെ ഫലമായി അപാരമായ ശബ്ദത്തിലും ശക്തമായ ഒഴുക്കിലും വന്നിരുന്ന ജോഗ് ഫോൾസും കേവലം മെലിഞ്ഞുണങ്ങിയ ഏതാനും ജലധാരകൾ മാത്രമായി മാറും.
2007-ലെ മൺസൂൺ സമയത്തുണ്ടായ കനത്ത മഴ ലിങ്കന്മക്കി ഡാം തുറന്ന് വിടാൻ നിർബന്ധിതമാക്കി.
ഈ സമയത്ത് ജോഗ് ഫോൽസ് അതിൻറെ ഏറ്റവും ശക്തമായ അവസ്ഥയിലായിരുന്നു.
ശ്രീകാകുളം കാർഷിക പ്രക്ഷോഭം
ശ്രീകാകുളം മേഖലയിൽ നിവസിച്ചിരുന്ന ഗിരിജന കർഷകർ, തങ്ങളുടെ കൃഷിഭൂമി അന്യാധീനപ്പെടുന്നതിനെതിരെ നടത്തിയ  പ്രതിഷേധമാണ് ശ്രീകാകുളം കാർഷിക പ്രക്ഷോഭം , .
1958-ൽ തുടങ്ങിയ  പ്രക്ഷോഭത്തിന് നേതൃത്വം നൽകിയത് അവിഭക്ത ഇന്ത്യൻ കമ്യൂണിസ്റ്റ് പാർട്ടിയായിരുന്നെങ്കിലും പാർട്ടി പിളർന്നതോടെ നേതാക്കന്മാരിൽ  ഭൂരിഭാഗവും സി.പി.ഐ (എം.എൽ) വിഭാഗത്തിൽ  ചേർന്നു.
1965-72 കാലത്താണ് പ്രക്ഷോഭം മൂർധന്യത്തിലെത്തിയത്.
ഇതേ സമയത്തു നടന്ന നക്സൽബാരി സംഭവങ്ങൾ ശ്രീകാകുളം കാർഷിക പ്രക്ഷോഭത്തിന് കൂടുതൽ ഊർജം  നൽകി.
പശ്ചാത്തലം ആന്ധ്ര പ്രദേശ് സംസ്ഥാനം:  ജില്ലകൾ
ആന്ധ്രപദേശിന്റെ വടക്കേയറ്റത്ത്, ഒഡീഷയോടു ചേർന്നു കിടക്കുന്ന തീരദേശ ജില്ലയാണ് ശ്രീകാകുളം.
1950-ലാണ്  വിശാഖപട്ടണം ജില്ലയുടെ ഭാഗമായിരുന്ന   ചീപ്പുറുപള്ളി, ബൊബ്ബിലി, സലൂർ, പാർവതീപുരം, പലകൊണ്ട എന്നീ മലനാടൻ താലൂക്കുകളും  ഇച്ഛാപുരം, നരസണ്ണാപേട്ട്,ശ്രീകാകുളം, തെക്കലി, സോംപേട്ട എന്നീ തീരദേശതാലൂക്കുകളും, ചേർത്ത് ശ്രീകാകുളം ജില്ല  രൂപീകരിക്കപ്പെട്ടത് .
1978 -ൽ  ചീപ്പുറുപള്ളി, ബൊബ്ബിലി, സലൂർ, പാർവതീപുരം താലൂക്കുകൾ  പുതുതായി രൂപീകരിച്ച വിസിയനഗരം ജില്ലയിൽ ഉൾപെടുത്തപ്പെട്ടു .
ഏജൻസി  മേഖല
ബ്രിട്ടീഷിന്ത്യൻ കാലഘട്ടത്തിൽ വിശാഖപട്ടണം ജില്ലയിൽ ഉൾപെട്ടിരുന്ന പലകൊണ്ട, പാർവതീപുരം, പതപട്ടണം, സലൂർ എന്നീ മലയിടുക്കു  താലൂക്കുകൾ ഹിൽ ട്രാക്റ്റ്  ഏജൻസി എന്ന പേരിലാണ് പരക്കെ അറിയപ്പെട്ടത്.
കാരണം ദുർഗമമായ മലയിടുക്കുകളുടെ നടത്തിപ്പിനായി ഏജന്റ് എന്നു സഥാനപ്പേരുള്ള പ്രത്യേക ഉദ്യോഗസ്ഥൻ (മിക്കപ്പോഴും തദ്ദേശ കലക്ടർ) നിയമിക്കപ്പെട്ടിരുന്നു , , ഇന്നും  ഈ മലയിടുക്കു മേഖല  ഏജൻസി എന്ന  പേരിൽ   തുടരുന്നു .
സവര, ജടപു, മുഖദോര,കൊണ്ടദോര, എന്നീ ഗോത്രങ്ങളിൽ പെട്ട ഗിരിവർഗക്കാരാണ് ഇവിടെ പാർത്തിരുന്നത് .
അവരുടെ പ്രധാന ഉപജീവനമാർഗം കൃഷിയായിരുന്നു.
കൃഷിഭൂമി സ്വകാര്യസ്വത്തായിരുന്നില്ല, മറിച്ച് സമൂഹത്തിൻറെ  പൊതുസ്വത്തായിരുന്നു .
എന്നാൽ ഈസ്റ്റ് ഇന്ത്യാകമ്പനിയുടെ കാലം മുതൽ  പല വിധത്തിലുമുള്ള ഭൂനിയമങ്ങൾ ഗിരിവർഗക്കാർക്ക് ഭൂമിയുടെ മേലുള്ള  ഉടമസ്ഥാവകാശം നിഷേധിച്ചു, തക്കതായ രേഖകളോ, പ്രമാണങ്ങളോ ഇല്ലാത്തതായിരുന്നു  ഒരു കാരണം.
, മാത്രമല്ല പുറമെ നിന്നുള്ള ധനികരായ കുടയേറ്റക്കാർ കുറഞ്ഞ വിലക്ക് കൃഷിഭുമി കൈവശമാക്കാൻ തുടങ്ങി .
സാമ്പത്തികാവശ്യങ്ങൾക്ക് കൃഷിയിടങ്ങൾ  പണയം വെച്ചവരുടെ ഭൂമി കൊള്ളപലിശക്കാരും തട്ടിയെടുത്തു , .
ഇവ രണ്ടും തടയാനായി ബ്രിട്ടീഷിന്ത്യൻ ഭരണകൂടം ദി ഏജൻസി ട്രാക്റ്റ്  ഇൻററസ്റ്റ് അൻഡ്ലാൻഡ് ട്രാൻസഫർ ആക്റ്റ്  1917 കൊണ്ടുവന്നെങ്കിലും  ഫലപ്രദമായി നടപ്പാക്കാനായില്ല .
ഈ മേഖലയിൽ മാംഗനീസ് അയിരിൻറേയും പലനിറങ്ങളിലുള്ള ഗ്രാനൈറ്റ് പാറകളുടേയും ശേഖരം കണ്ടെത്തിയതോടെ  വലിയതോതിൽ  വാണിജ്യാടിസ്ഥാനത്തിലുള്ള  ഭൂമികൈയേറ്റം ആരംഭിച്ചു .
വനഭൂമി പുറമെക്കാർക്കു കൈമാറ്റം ചെയ്യരുതെന്ന നിബന്ധന ഉൾപെടുത്തിയ ദി ഏജൻസി ട്രാക്റ്റ്  ഇൻററസ്റ്റ് അൻഡ്ലാൻഡ് ട്രാൻസഫർ ആക്റ്റ്  1917 എന്ന നിയമത്തിൻറെ  പരിഷ്കരിച്ച പതിപ്പ് ആന്ധ്രപ്രദേശ് ഭുപരിഷ്കരണനിയമം 1959 നടപ്പിലാക്കാൻ  സംസ്ഥാന സർകാർ  മുൻകൈ എടുത്തില്ല , , .
വനഭൂമിയുടെ തോത് കുറവായതോടെ വനവിഭവങ്ങളും ദുർലഭമായി.
പൊഡു എന്ന പേരിലറിയപ്പെട്ട സ്ഥലമാറ്റകൃഷി സാധ്യമല്ലാതായി.
പരമ്പരയായി   സ്വയംപര്യാപ്തരായിരുന്ന  ഗിരിജനങ്ങളുടെ സ്ഥിതി പരുങ്ങലിലായി , , , , .
ഗത്യന്തരമില്ലാതെ ഗിരിവർഗക്കാർ  ജമീന്ദർമാരുടെ കൃഷിയിടങ്ങളിലും ഖനികളിലും  കൂലിവേലക്കാരായി.
പക്ഷെ  അവർക്ക് ന്യായമായ കൂലി ലഭിച്ചിരുന്നില്ല .
പ്ലാനിംഗ് കമീഷൻ രണ്ടാം പഞ്ചവത്സരപദ്ധതിക്കാലത്തു തന്നെ  ഭൂപരിഷ്കരണനിയമങ്ങൾ  നടപ്പിലാക്കാനുള്ള  നടപടികൾ  ആസൂത്രണം ചെയ്തിരുന്നു , .
എന്നാൽ പല കാരണങ്ങൾ കൊണ്ടും ഇതു നടപ്പായില്ല .
ഗിരിജനസംഘം
ഇത്തരം അന്യായങ്ങൾക്കെതിരെ  ഗിരിവർഗക്കാരെ  ബോധവത്കരിച്ചതും    1958-ൽ ദളം എന്നപേരിലറിയപ്പെട്ട ഗിരിജന സംഘം  രൂപീകരിച്ചതും   കമ്യൂണിസ്റ്റ് പ്രവർത്തകരായ പി. രാമുലു, വേംപടപു സത്യനാരായണ (സത്യം മാസ്റ്റർ), ആദിബട്ല കൈലാസം എന്നീ അധ്യാപകരുടെ നേതൃത്വത്തിലാണ് , , .
തരിമേല നാഗി റെഡ്ഡി , നാഗഭൂഷൺ പട്നായിക് , സുബ്ബറാവു പാണിഗ്രഹി , പഞ്ചടി കൃഷ്ണമൂർത്തി , പഞ്ചടി നിർമല എന്നിങ്ങനെ  പലരും ഈ പ്രസ്ഥാനത്തിൽ സജീവപങ്കാളികളായി.
ഗിരിജനസംഘത്തിൻറെ സംഘടിതമായ പ്രക്ഷോഭവും  ഇടപെടലുകളും മൂലം  സ്ഥിതിഗതികൾ  കുറയൊക്കെ മെച്ചപ്പെട്ടു.
കൂലി നിരക്ക്  വർധിച്ചു.
പക്ഷെ  ഭൂവുടമകൾ എതിർനീക്കങ്ങൾ ആരംഭിച്ചു.
വിദ്യാഭ്യാസ വകുപ്പിൻറെ  സമ്മർദ്ദം മൂലം  പാർവതീപുരം ഏജൻസിയിലെ ഗവർമെൻറ്  പ്രൈമറി സ്കൂളിലെ  അധ്യാപകനായിരുന്ന  വേംപടപു സത്യനാരായണക്ക്  ജോലി രാജിവെക്കേണ്ടിവന്നു.
അതോടെ സത്യംമാസ്റ്റർ    മുഴുവൻ സമയവും  ഗിരിജനസംഘ പ്രവർത്തനങ്ങളിൽ ഏർപെട്ടു.
സവാര,ജടപു  വർഗത്തിൽപെട്ട രണ്ടു സ്ത്രീകളെ വിവാഹം കഴിക്കുകയും ചെയ്തു.
സായുധ പ്രക്ഷോഭം
ഗിരിജനസംഘത്തിൻറെ  പ്രവർത്തനങ്ങൾ സമാധാനപരമായിട്ടാണ് ആരംഭിച്ചത്.
അജ്ഞതയും അന്ധവിശ്വാസവും അകറ്റാനായി  നിശാക്ലാസുകളും ബോധവത്കരണത്തിനായി സമ്മേളനങ്ങളും, റാലികളും, കലാപരിപാടികളും  സംഘടിപ്പിക്കപ്പെട്ടു.
ഗിരിജനങ്ങൾക്ക് ആവേശം പകരാനായി സുബ്ബറാവു പാണിഗ്രഹി വിപ്ലവഗാനങ്ങളും നാടകങ്ങളും രചിച്ചു.
പ്രകോപനം ശ്രീകാകുളം  കമ്യൂണിസ്റ്റ്  വിപ്ലവ സ്മാരകം .
കോഠാ റോഡ്,  ശ്രീകാകുളം
1967 ഒക്റ്റോബർ  31-ന് പാർവതീപുരം ഏജൻസിയിൽ  ഉൾപെട്ട മൊണ്ടെംകല്ലു ഗ്രാമത്തിൽ കർഷകറാലി സംഘടിപ്പിക്കപ്പെട്ടിരുന്നു.
റാലിയിൽ പങ്കെടുക്കാൻ പോവുകയായിരുന്ന ഒരുകൂട്ടം കർഷകരെ  ലെവിഡി എന്നസ്ഥലത്തു വെച്ച്  ഭൂവുടമകൾ  കൈയേറ്റം ചെയ്തു,  രണ്ടു പേരെ വെടിവെച്ചുകൊല്ലുകയും ചെയ്തു , , , .
ദൃക് സാക്ഷികളുണ്ടായിട്ടും അധികാരസ്ഥർ  ഇതെക്കുറിച്ച്  കേസെടുക്കുകയോ അപരാധികളെ പിടികൂടുകയോ ഉണ്ടായില്ല.
ചാരു മജുംദാർ സത്യം മാസ്റ്ററുമായി  ബന്ധപ്പെടുകയും സായുധപ്രക്ഷോഭത്തിന് പ്രോത്സാഹനം നൽകുകയും ചെയ്തുവെന്നും കനു സന്യാലിനോടൊപ്പം ചർച്ചകൾക്കായി ശ്രീകാകുളം സന്ദർശിച്ചെന്നും പറയപ്പെടുന്നു , .
1968 ജനവരിയിൽ  സായുധസംഘങ്ങൾ ഭൂവുടമകളുടേയും കൊള്ളപ്പലിശക്കാരുടേയും വീടുകളും ധാന്യപ്പുരകളും ആക്രമിച്ചു, കൊള്ളയടിച്ചു, പണയാധാരങ്ങൾ നശിപ്പിച്ചു.
മാർച്  നാലിന് പൊലീസും സായുധകർഷകരും തമ്മിൽ നടന്ന ഏറ്റുമുട്ടലിൽ രണ്ടു കർഷകർ കൊല്ലപ്പെട്ടു.
ഗരുഡഭദ്ര, പെദഗുട്ടലി, ദുഡ്ഡുകല്ലു, മൊണ്ടെകല്ലു, മല്ലിവീഡു, ദക്ഷിണി, കൊഹർജോള എന്നീ ഗ്രാമങ്ങളിലും കൊള്ളയും  കൊലയും വ്യാപകമായി.
സായുധപ്രക്ഷോഭം അതിരു കടന്നു, അക്രമാസക്തമായി, കൊലപാതകങ്ങൾ  മിക്കതും വിവേചനബോധമില്ലാത്തവയായി.
പൊലീസിന്  അക്രമം നിയന്ത്രിക്കാനാകാതെ  വന്നപ്പോൾ  അന്നത്തെ ആന്ധ്രപ്രദേശ് സർകാർ  ശ്രീകാകുളം ഡിസ്റ്റർബ്ഡ് മേഖലയാണെന്നു  പ്രഖ്യാപിച്ച് സപ്രഷൻ  ഓഫ് ഡിസ്റ്റർബൻസസ്  ആക്റ്റ് നടപ്പിലാക്കി, സെൻട്രൽ റിസേർവ് പൊലീസ് വിന്യസിക്കപ്പെട്ടു.
ഗിരിജനങ്ങൾക്ക് മലന്പാതകൾ സുപരിചിതമായിരുന്നതിനാൽ  അവർക്ക് സിആർപിഎഫിൽ നിന്ന്  സുഗമമായി രക്ഷപ്പെടാനായി.1970 ജൂലൈ പത്തിന്  ബോറിഹിൽസിൽ വെച്ച് സത്യനാരായണയുംആദിബട്ല കൈലാസവും  മറ്റു ചെല പ്രമുഖ നേതാക്കളും സിആർപിഎഫിൻറെ വെടിയേറ്റു  മരിച്ചതോടെ  സായുധപ്രക്ഷോഭത്തിനു ക്ഷീണം തട്ടി , , .
പാർവതീപുരം നക്സലൈറ്റ് ഗുഢാലോചന കേസ്
35 കൊലപാതകങ്ങൾ, 77ഭവനഭേദനങ്ങൾ, പോലീസുകാരുടെ നേർക്  നൂറോളം   അക്രമങ്ങൾ   എന്നിങ്ങനെ നിരവധി കുറ്റങ്ങൾക്ക്,   1970-ൽ  പാർവതീപുരം ഗൂഢാലോചനകേസ്  എന്ന പേരിൽ പൊലീസ്  ക്രിമിനൽ കേസ്  ഫയൽ ചെയ്തു.
മുൻനിര നക്സലൈറ്റ്  നേതാക്കളും   ഗിരിജനസംഘ നേതാക്കളും   അനുയായികളും പ്രതിചേർക്കപ്പെട്ടു.
പക്ഷെ  ഇതിനകം തന്നെ  മിക്ക  നേതാക്കളും  കൊല്ലപ്പെടുകയോ  അറസ്റ്റു  ചെയ്യപ്പെടുകയോ  ചെയ്തിരുന്നു.
വിചാരണയും വിധി പ്രഖ്യാനവും  വർഷങ്ങളോളം  നീണ്ടുപോയി.1976-ൽ കനു സന്യാൽ,  നാഗഭൂഷൺ പട്നായിക്, എന്നിവരടക്കം പതിനഞ്ചു പേർക്ക്  ആജീവനാന്തത്തടവും  പത്തുപേർക് അഞ്ചുവർഷത്തെ കഠിനതടവും വിധിക്കപ്പെട്ടു.
നേതാക്കന്മാരുടെ  നിര്യാണവും അറസ്റ്റും കാരണം പ്രസ്ഥാനത്തിന്  ഉലച്ചിൽ  തട്ടി.
ഭിന്നാഭിപ്രായങ്ങളും,  വ്യക്തിസ്പർധകളും  കാരണം  പാർട്ടി പ്രാദേശികതലത്തിൽ  വിവിധ ഗ്രൂപ്പുകളായി പിളർന്നു .
കൃഷിഭൂമി കർഷകന് ,സാമൂഹ്യനീതി, ന്യായമായ കൂലി, സമത്വം   എന്നീ മുഖ്യ ഉദ്ദേശ്യങ്ങളിൽ നിന്ന്  വേറിട്ട് വർഗശത്രുവിനെ കൊന്നൊടുക്കുക എന്നതിലേക്ക് പ്രസ്ഥാനം വഴിമാറിയത്  അണികളിൽ  അസ്വാസ്ഥ്യം  സൃഷ്ടിച്ചതും പ്രസ്ഥാനത്തെ ക്ഷീണിപ്പിച്ചുവെന്ന്  അനുമാനിക്കപ്പെടുന്നു.
തുടക്കത്തിൽ ശ്രീകാകുളം പ്രക്ഷോഭത്തെ, നക്സൽബാരിയിലെന്നപോലെ   ക്രമസമാധാന പ്രശ്നമായാണ്  സംസ്ഥാന സർകാറും  കേന്ദ്രസർകാറും കണ്ടത്.
അന്നത്തെ  കേന്ദ്ര ആഭ്യന്തമന്ത്രി  വൈ.ബി.ചവാൻ ലോക്സഭയിൽ  അപ്രകാരം  പ്രസ്താവിക്കുകയും ചെയ്തു.
1966-ൽത്തന്നെ അന്നത്തെ ആന്ധ്ര പ്രദേശ് സർകാർ ഗിരിജനക്ഷേമ വകുപ്പ് (ഡിപാർട്മെൻറ്  ഓഫ് ട്രൈബൽ വെൽഫെയർ)  സൃഷ്ടിച്ചിരുന്നു.
1974-75--ൽ ട്രൈബൽ സബ്കമിറ്റിയും  നിലവിൽ വന്നു.
പക്ഷെ ഇവയൊന്നും വേണ്ടത്ര ഫലം നൽകിയില്ല.
വളരെ പിന്നീടാണ്  ഈ  പ്രക്ഷോഭത്തിൻറെ  കാർഷിക-സാമൂഹിക-സാമ്പത്തിക വശങ്ങൾ കണക്കിലെടുത്ത്  കേന്ദ്ര-സംസ്ഥാന സർകാറുകൾ  വികസന പദ്ധതികൾക്ക് പ്രാധാന്യം  നൽകിയത്.
ആഭ്യന്തരവകുപ്പിൻറെ  2021-ലെ കണക്കനുസരിച്ച്  ഇന്ന്  ഇന്ത്യയിൽ മാവോയിസ്റ്റ് സാന്നിധ്യമുള്ള    എഴുപതു ജില്ലകളിൽ   അഞ്ചെണ്ണം  ആന്ധ്രപ്രദേശിലാണ്.
ശ്രീകാകുളം, വിസിയനഗരം , വിശാഖപട്ടണം , ഈസ്റ്റ്  ഗോദാവരി , വെസ്റ്റ്  ഗോദാവരി എന്നിവയാണവ .
ഈ എഴുപതുജില്ലകൾ റെഡ് കൊറിഡോർ അഥവാ റെഡ് സോൺ എന്നും വിശേഷിപ്പിക്കപ്പെടുന്നു.
നിയമവിരുദ്ധ പ്രവർത്തന നിരോധന നിയമമനുസരിച്ച് (യു.എ.പി.എ)  നക്സലൈറ്റ്-മാവോയിസ്റ്റ്  പ്രവർത്തനങ്ങൾ  നിയമവിരുദ്ധമാണ്.
അവലംബം 1 2 3 4 5 6 7 8 1 2 1 2 3 4 5 ↑ ↑ ↑ ↑ ↑ 1 2 3 ↑ ↑ ↑ 1 2 1 2 3 4 ↑ 1 2 3 ↑ ↑ ↑ {{ cite journal }} : | volume= has extra text ( help ) CS1 maint: date and year ( link ) CS1 maint: extra punctuation ( link ) ↑ ↑ ↑ ↑ 1 2 ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑
പോൾ കോക്സ് ഇംഗ്ലീഷ് വിലാസം https://ml.wikipedia.org/wiki/Paul_Cox
പ്രമുഖനായ ആസ്ത്രേലിയൻ ചലച്ചിത്ര സംവിധായകനാണ് പോൾ കോക്സ് (16 ഏപ്രിൽ 1940- 20 ജൂൺ 2016).
നിരവധി അന്താരാഷ്ട്ര പുരസ്കാരങ്ങൾ നേടിയിട്ടുണ്ട്.
പോൾ കോക്സ് 1972 ൽ ആദ്യത്തെ ചലച്ചിത്രമായ ദ ജേർണി സംവിധാനം ചെയ്തു.2016 ജൂൺ 18 ന് അന്തരിച്ചു.
തന്റേതുൾപ്പെടെയുള്ള ഏഴ് ചിത്രങ്ങളിൽ അഭിനയിക്കുകയും തന്റെതന്നെ ഇരുപതോളം ചിത്രങ്ങൾക്ക് തൂലിക ചലിപ്പിക്കുകയും ചെയ്തിട്ടുണ്ട്.
18 ചലച്ചിത്രങ്ങളും 7 ഡോക്യുമെന്ററികളും പതിനൊന്ന് ഹ്രസ്വചിത്രങ്ങളും സംവിധാനം ചെയ്തിട്ടുണ്ട്.
ഇദ്ദേഹത്തിന്റെ ചിത്രങ്ങൾ ഓസ്ട്രേലിയക്ക് പുറത്താണ് കൂടുതൽ സ്വീകരിക്കപ്പെട്ടിട്ടുള്ളത്.
പ്രണയം എന്ന മലയാള ചലചിത്രം ഇന്നസെന്റ്സ് എന്ന ഇദ്ദേഹത്ത്ന്റെ സിനിമയുടെ ആശയ അനുകരണമാണെന്ന് ആരോപണമുണ്ടായിരുന്നു.
ചലച്ചിത്രങ്ങൾ ഇല്യൂമിനേഷൻസ് (1976) ഇൻസൈഡ് ലുക്കിംഗ് ഔട്ട് (1977) കോസ്റ്റാസ്(1979) ലോൺലി ഹാർട്ട്സ് (1982) മാൻ ഓഫ് ഫ്ലവേഴ്സ് (1983) മൈ ഫസ്റ്റ് വൈഫ്(1984) കാക്റ്റസ് (1986) ഐലന്റ്(1989) ഗോൾഡൻ ബ്രൈഡ്(1990) എ വുമൺസ് ടെയ്ൽ(1991) ദ നൺ ആൻഡ് ദ ബാൻഡിറ്റ്1992) എക്സൈൽ (1994) ലസ്റ്റ് ആൻഡ് റിവഞ്ച് (1996) മൊളൊക്കായാ:ദ സ്റ്റോറി ഓഫ് ഫാദർ ഡാമിയൻ(1999) ഇന്നസൻസ്(2000) ഡയറീസ് ഓഫ് വാസ്ലാവ് നിജിൻസ്കി(2001) ഹ്യൂമൻ ടച്ച്(2004) സാൽവേഷൻ(2008) ഡോക്യുമെന്ററികൾ പുരസ്കാരം തവോർമിന ഫിലിം ഫെസ്റ്റിവലിൽ ഫിപ്രസ്സി പുരസ്ക്കാരം ഷിക്കാഗോ അന്താരാഷ്ട്ര ചലച്ചിത്രമേളയിൽ മികച്ച ചിത്രത്തിനുള്ള സിൽവർ ഹ്യൂഗോ പുരസ്കാരം അവലംബം ↑ ↑ {{ cite news }} : Check date values in: | accessdate= and | date= ( help ) ↑ {{ cite news }} : Check date values in: | accessdate= and | date= ( help ) അധിക വായനയ്ക്ക് പുറം കണ്ണികൾ സിനിമയിലെ വ്യത്യസ്തതയുമായി പോൾ കോക്സ് Archived 2016-03-05 at the Wayback Machine ഇന്റർനെറ്റ് മൂവി ഡാറ്റാബേസിൽ നിന്ന് പോൾ കോക്സ് Search Paul Cox on Artfilms Archived 2012-03-13 at the Wayback Machine Search Paul Cox on Amazon
ട്രെബിസോണ്ഡ് സാമ്രാജ്യം ഇംഗ്ലീഷ് വിലാസം https://ml.wikipedia.org/wiki/Empire_of_Trebizond
ട്രെബിസോണ്ഡ് സാമ്രാജ്യം അഥവാ ട്രെബിസൂണ്ഡൈൻ സാമ്രാജ്യം മധ്യ കാലഘട്ടത്തിലെ അനറ്റോളിയയിലെ ഒരു പോണ്ടിക് ഗ്രീക്ക് രാജ്യമായിരുന്നു.
13 മുതൽ 15 വരെ നൂറ്റാണ്ടുകളിൽ അഭിവൃദ്ധി പ്രാപിച്ച ബൈസന്റൈൻ സാമ്രാജ്യത്തിന്റെ പിൻഗാമിയായ മൂന്ന് റംപ് സംസ്ഥാനങ്ങളിൽ ഒന്നായിരുന്നു ഇത്.
അനറ്റോലിയയുടെ ( പോണ്ടസ് ) വടക്കുകിഴക്കൻ മൂലയും തെക്കൻ ക്രിമിയയും ഇതിൽ ഉൾപ്പെടുന്നു.
കോൺസ്റ്റാന്റിനോപ്പിളിനെ പുറത്താക്കുന്നതിന് ഏതാനും ആഴ്ചകൾക്കുമുമ്പ് അലക്സിയോസ് കൊംനെനോസ് കമാൻഡർ ചൽദിയയിലും പഫ്ലാഗോണിയയിലും ജോർജിയൻ പര്യവേഷണത്തിനുശേഷം 1204-ൽ സാമ്രാജ്യം രൂപപ്പെട്ടു.
കുറിപ്പുകൾ അവലംബം ഉറവിടങ്ങളും ഗവേഷണവും പ്രാഥമിക ഉറവിടങ്ങൾ Basilios Bessarion , The praise of Trebizond Michael Panaretos , Chronicle ദ്വിതീയ ഉറവിടങ്ങൾ Anthony Bryer David Winfield, The Byzantine Monuments and Topography of the Pontos (DOS. XX), vol.
1–2, Washington, 1985.
Anthony Bryer, Peoples and Settlement in Anatolia and the Caucasus, 800–1900 , Variorum collected studies series, London, 1988.
Jakob Philipp Fallmerayer , Geschichte des Kaiserthums Trapezunt (Munich, 1827–1848) George Finlay , The History of Greece, from Its Conquest by the Crusaders to Its Conquest by the Turks, and of the Empire of Trebizond: 1204–1461 .
Edinburgh: Blackwood, 1851.
Émile Janssens.
Trébizonde en Colchide .
Bruxelles: Presses universitaires de Bruxelles, 1969, Sergei Karpov , L' impero di Trebisonda, Venezia, Genova e Roma, 1204–1461 .
Rapporti politici, diplomatici e commerciali.
Roma, 1986.
Sergei Karpov, Трапезундская империя и западноевропейские государства, 1204–1461 .
("The Empire of Trebizond and the nations of Western Europe, 1204–1461".) Moscow, 1981.
Sergei Karpov, История Трапезундской империи ("A history of the empire of Trebizond").
Saint Petersburg, 2007.
William Miller , Trebizond: The Last Greek Empire, (1926; repr. Chicago: Argonaut Publishers, 1968) Donald Queller, Thomas F. Madden , The Fourth Crusade: The Conquest of Constantinople , University of Pennsylvania Press, Philadelphia, 2nd ed.
ISBN 0-8122-3387-5 {{ cite book }} :  CS1 maint: unrecognized language ( link ) Rustam Shukurov, Великие Комнины и Восток (1204—1461) ("The Megas Komnenos and the Orient (1204–1461)").
Saint Petersburg, 2001, 446 pp (in Russian), ISBN 5-89329-337-1 Levan Urushadze, The Comnenus of Trabizond and the Bagrationi dynasty of Georgia.
— J. "Tsiskari", Tbilisi, No 4, 1991, pp. 144–148: in Georgian.